
Par amatu apvienošanu saistībā ar pārstāvību  Rīgas metropoles  areāla vienotas mobilitātes politikas īstenošanas uzraudzības padomē

[bookmark: _Hlk488255851]Ar Rīgas metropoles areāla vienotas mobilitātes politikas īstenošanas uzraudzības padomes 
2026.gada 23.jūlija sēdes lēmumu, tika apstiprināts Rīgas metropoles areāla (RMA) vienotas mobilitātes politikas īstenošanas uzraudzības padomes (turpmāk – Uzraudzības padome) nolikums. 
Uzraudzības padome izveidota kā konsultatīva institūcija, lai nodrošinātu RMA Ilgtspējīgas pilsētvides mobilitātes plāna (IPMP) izstrādes, pieņemšanas un īstenošanas uzraudzību. Padomes darbības mērķis ir stiprināt sadarbību starp valsts pārvaldi, pašvaldībām un iesaistītajām kapitālsabiedrībām. Tādējādi veidojot vienotu pieeju mobilitātes jautājumiem tajās teritorijās, kur ikdienas pārvietošanās plūsmas pārsniedz administratīvās robežas. Tāpat padome sniegs priekšlikumus mobilitātes politikas plānošanas dokumentu pilnveidei un nepieciešamajiem normatīvo aktu grozījumiem.  Saskaņā ar satiksmes ministra 27.07.2026. rīkojumu Nr. 01-03/157 “Par Rīgas metropoles areāla vienotas mobilitātes politikas īstenošanas uzraudzības padomi”, Uzraudzības padomes sastāvā ir darba grupas locekļi no vairākām pašvaldībām un tās sastāvā ir apstiprināts arī Ādažu novada pašvaldības domes priekšsēdētājs Gatis Miglāns. 
Likuma “Par interešu konflikta novēršanu valsts amatpersonu darbībā” (turpmāk – Likums) 4. panta pirmās daļas 14. punkts nosaka, ka pašvaldības domes priekšsēdētājs un viņa vietnieks ir valsts amatpersonas, kuru amata savienošanas ierobežojumi noteikti 7. panta ceturtajā daļā, kurš nosaka, ka domes priekšsēdētājs un priekšsēdētāja vietnieks papildus šā likuma 6. panta ceturtajā daļā noteiktajam var savienot valsts amatpersonas amatu tikai ar:
1) amatu arodbiedrībā, biedrībā vai nodibinājumā, politiskajā partijā, politisko partiju apvienībā vai reliģiskajā organizācijā, ja šā panta septītajā daļā nav noteikts citādi;
2) citu amatu publiskas personas institūcijā, bet ne vairāk kā vienu citu atalgotu vai citādi atlīdzinātu amatu, ja tas nerada interešu konfliktu, nekaitē valsts amatpersonas tiešo pienākumu pildīšanai un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.
Darbs Uzraudzības padomē nav algots.  
[bookmark: _Hlk488255949]Likuma 8.¹ panta 4.¹ daļa nosaka, ka, ja institūcija, kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar 7. panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj arī ieceļot, ievēlot vai apstiprinot personu attiecīgajā amatā. Šādā gadījumā nav nepieciešamas citas atļaujas attiecīgo amatu savstarpējai savienošanai. 
Izvērtējot iepriekš minēto amatu savienošanas pieļaujamību un kārtību, pašvaldības dome secina, ka domes priekšsēdētāja amatu savienošana ar Uzraudzības padomes locekļa  amatu neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.  
Pamatojoties uz Pašvaldību likuma 10. panta pirmās daļas 13. punktu, likuma “Par interešu konflikta novēršanu valsts amatpersonu darbībā” 7. panta ceturtās daļas 2. punktu a) apakšpunktu, 8.¹ panta ceturto prim daļu, Ādažu novada pašvaldības dome
NOLEMJ:
[bookmark: _Hlk117685428]Atļaut Gatim Miglānam savienot pašvaldības domes priekšsēdētāja amatu ar Uzraudzības padomes locekļa amatu.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


2

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




